II Fira de les Dones Gandia
23 octubre 2018

## II Fira de les Dones Gandia23 octubre 2018Última actualització: 14 juliol 2025

![](../gestion/img/23102018-II-Fira-de-les-Dones.jpg)  
  

La **vicealcaldessa** **i** **regidora d’Igualtat, Diversitat i Polítiques Inclusives, Lorena Milvaques,** acompanyada de la **tècnica responsable del departament, Roser Pérez**, ha presentat aquest matí la segona edició de la Fira de les Dones, que tindrà lloc el pròxim dissabte, 27 d’octubre, de 10 a 14 hores, a la Plaça del Prado.

_“El projecte naix amb la il·lusió de convertir aquest dia en una cita per a celebrar la sororitat de les dones,_ _la solidaritat femenina en un context encara patriarcal i de discriminació. Des de l’àrea d’Igualtat, Diversitat i Polítiques Inclusives hem apostat per aquest esdeveniment, fet per les dones cap a les dones i a la ciutadania en general, com a l’ocasió perfecta per a reunir a les diverses associacions de dones, col·lectius feministes, sindicats i dones professionals i diverses que representen l’ampli ventall de la societat en la que vivim”_, ha assegurat Milvaques.

Al voltant de 30 associacions de dones i altres entitats amb representació femenina hi seran presents en 18 estands informatius per tal de donar a conèixer la tasca que realitzen dins dels seus àmbits professionals i d’oci.

També hi haurà un munt d’activitats complementàries per a tots els públics:

*   Joc gegant “parxís de la Igualtat”, del Consell dels Joves de Gandia.
*   Actuació Dones Músiques de la Safor.
*   Danses Populars. Roda i Volta.
*   Actuació Dones Muixerangueres.
*   Lectura de textos d’autores Saforísimes.
*   Art d’acció (performance) “Ella”. Lucrecia Masserani.
*   Danses populars. Grup Brials i Postisses.
*   Taller Scrapboocking. A càrrec d’Art i Més.
*   Taller de fang.
*   Actuació de la Coral de Dones de Beniopa.

A més, divendres, 26 d’octubre, a les 19 h i a la Casa de la Marquesa (2n pis), hi haurà també el taller “Ferramentes pràctiques per a la participació ciutadana i l’associacionisme de les dones a nivell local”, subvencionat per la Diputació de València.

[Documentos adjuntos](../gestion/documentos/23102018-II-Fira-de-les-Dones.jpg)